Μπαρτ Σένκεφελντ

Ο Μπαρτ Σένκεφελντ (Bart Schenkeveld, ολλανδική προφορά:[ˈbɑrt ˈsxɛŋkəˌvɛlt], γενν. 28 Αυγούστου 1991) είναι Ολλανδός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Παναθηναϊκό, όπου επίσης είναι αρχηγός της ομάδας.

Πρώιμη ζωή 
Ο Σένκεφελντ γεννήθηκε και μεγάλωσε στο Ντεν Χόορν (Den Hoorn) της Νότιας Ολλανδίας, ένα χωριό ανάμεσα στις πόλεις Χάγη και Ρότερνταμ στην Ολλανδία.

Σταδιοδρομία σε συλλόγους

Νεανική σταδιοδρομία 
Σε ηλικία πέντε ετών, ο Σένκεφελντ ξεκίνησε τη νεανική σταδιοδρομία του στο τοπικό ερασιτεχνικό σωματείο SV Den Hoorn. Μετά από μία σεζόν, εντάχθηκε στην ακαδημία νέων της Φέγενορντ ως δεξιός πλάγιος μέσος, αλλά γρήγορα μετατράπηκε σε αμυντικό. Πέρασε με επιτυχία από όλα τα επίπεδα της ακαδημίας, αλλά είχε μεγάλο κώλυμα λόγω τραυματισμού σε ηλικία 15 ετών. Ο νεαρός έκοψε εν μέρει τον χιαστό σύνδεσμο του, κάτι που προκάλεσε να μείνει εκτός δράσης για πέντε μήνες. Όταν έφτανε η στιγμή να επιστρέψει, έσχισε εντελώς τον χιαστό σύνδεσμό του. Συνολικά, ο Σχένκεβελτ αναγκάστηκε να αναρρώνει για σχεδόν δύο χρόνια. 

Στις 29 Νοεμβρίου 2008, ο Σένκεφελντ ήταν σε θέση να κάνει την επιστροφή του για τη Φέγενορντ U19 στον αγώνα νέων εναντίον της Σπάρτα Ρότερνταμ Κ19 (2-1). Ο προπονητής της ομάδας νέων της Φέγενορντ, Jean-Paul van Gastel, εντυπωσιάστηκε από την επιστροφή του Σχένκεβελτ, δηλώνοντας: «Αν δουλέψεις τόσο σκληρά για ενάμιση χρόνο και γυρίσεις έτσι, είναι απίστευτο. Στεκόμουν στην πλάγια γραμμή και είχα ανατριχίλες».

Φέγενορντ (2009-2012) 
Στις 29 Νοεμβρίου 2009, ακριβώς ένα χρόνο μετά την επιστροφή του, ο Σένκεφελντ έκανε το επίσημο ντεμπούτο του για την πρώτη ομάδα, στον εκτός έδρας αγώνα για την Ερεντιβίζιε εναντίον της ΑΝΤΟ Ντεν Χάαχ (0-2). Λόγω της τιμωρίας του Τζιοβάνι φαν Μπρόνκχορστ, ο Σένκεφελντ έπαιξε στη θέση του δεξιού πλάγιου αμυντικού, καθώς ο Κέλβιν Λίρνταμ μετατοπίστηκε στα αριστερά. 

Στις 7 Ιανουαρίου 2010, ο Σένκεφελντ υπέγραψε το πρώτο επαγγελματικό συμβόλαιο του με τον σύλλογο του Ρότερνταμ. Βεβαιώθηκε ότι θα παραμείνει στο Ντε Κάιπ μέχρι το καλοκαίρι του 2012, με επιλογή ανανέωσης για ακόμη μία σεζόν.

Στις 23 Δεκεμβρίου 2011, ο Σένκεφελντ μετακινήθηκε με δανεισμό σε άλλη ομάδα του Ρότερνταμ, την Εξέλσιορ.

Χεράκλες Άλμελο και Ζβόλε (2012-2017) 
Μεταξύ 2012 και 2017, ο Σένκεφελντ έπαιξε για τους συλλόγους της Ερεντιβίζιε Χεράκλες Άλμελο και Ζβόλε.

Μέλμπουρν Σίτι 
Τον Αύγουστο του 2017, η ομάδα της A-League Μέλμπουρν Σίτι, ανακοίνωσε την υπογραφή του Σένκεφελντ με διετές συμβόλαιο. Στις 22 Ιανουαρίου 2019, ο Σένκεφελντ σημείωσε το πρώτο του γκολ για το σύλλογο, σε μία νίκη στις καθυστερήσεις εναντίον της Γουέστερν Σίντνεϊ Γουόντερερς. Αποχώρησε από την ομάδα τον Ιούλιο του 2019.

Παναθηναϊκός 
Στις 28 Αυγούστου 2019, ο Παναθηναϊκός ανακοίνωσε τη μεταγραφή του Σένκεφελντ με διετές συμβόλαιο.

Διεθνής σταδιοδρομία 
Ο Σένκεφελντ έκανε το διεθνές ντεμπούτο του με την Εθνική Ολλανδίας Κ15 στις 6 Δεκεμβρίου 2005, όπου ήταν ο αρχηγός της ομάδας στον εντός έδρας φιλικό αγώνα εναντίον της Ιρλανδίας Κ15 (3-1). Ο νεαρός συνέχισε τη διεθνή του σταδιοδρομία στην Εθνική Ολλανδίας Κ16, αλλά αναγκάστηκε να παραλείψει τις αντιπροσωπευτικές ομάδες Κ17 και Κ18, λόγω του μεγάλου τραυματισμού του.

Ολλανδία U19 
Μετά την επιστροφή του, ξεκίνησε ξανά τη διεθνή του σταδιοδρομία στις 20 Αυγούστου 2009, καθώς επιλέχθηκε για πρώτη φορά στην Εθνική Ολλανδίας U19.

Τίτλοι

Παναθηναϊκός 

 Κύπελλο Ελλάδος: 2021-22

Παραπομπές

Εξωτερικοί σύνδεσμοι 
 Διεθνές προφίλ Voetbal   
   
 Προφίλ στο Transfermarkt.com 

Ολλανδοί ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ολλανδίας U15
Ποδοσφαιριστές Εθνικής Ολλανδίας Κ19
Ποδοσφαιριστές Φέγενορντ
Ποδοσφαιριστές Έρεντιβιζι
Ποδοσφαιριστές ΣΜΦ Εξέλσιορ
Ποδοσφαιριστές Χεράκλες Άλμελο
Ποδοσφαιριστές ΠΕΚ Ζβόλε
Ποδοσφαιριστές Μέλμπουρν Σίτι ΦΚ
Ποδοσφαιριστές Πρωταθλήματος Αυστραλίας
Ολλανδοί ποδοσφαιριστές στο εξωτερικό
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα